
    Настоящата стратегия на ДГ №145„Българка“ е приета на заседание на
    Педагогическия съвет с Протокол № 1  г.  и е утвърдена със 
    Заповед №56/30.09.2026г. на директора.

                                                      I. ОБЩИ ПОЛОЖЕНИЯ
  1. Въведение
Стратегия 2023-2028 г. на Детска градина №145„Българка”, гр. София  е система от педагогически идеи, начините за реализирането им и очакваните резултати, определящи актуалните цели и перспективи в развитието на детската градина за посочения период. Тя се основава на принципите на ЗПУО в съответствие с изискванията на чл. 263, ал. 4 и ал. 5 от ЗПУО; държавните образователни стандарти; приоритети на МОН; Европейска рамка за ранно детско развитие и е съобразена със спецификата на образователната институция.
Опира се на миналия положителен опит и начертава ориентировъчна основа за развитие на детската институция, като търси ресурс и потенциал за осъществяването им, очертава силни и слаби страни на дейността и установява принципите и възможностите за успешна реализация. 
Стратегията ще даде възможност да се утвърдят условия за реализиране на система от управленски, административни и педагогически дейности, залегнали в нея и съобразени с традициите, социално-икономическите условия и съвременните образователни идеи, да се утвърди авторитета на детската градина като институция, отговаряща на потребностите на обществото и европейските образователни изисквания.
Водещият мотив във функционирането на Детска градина №145 ”Българка” е, тя да отстоява своята значимост, специфичност, важност и неповторимост и да работи за оптимално развитие и изграждане на малкия човек - детето. Подчертава се значимостта на предучилищния период, като важен етап в развитието на детето, осигуряващ базови знания и умения необходими за успешното преминаване към следващите етапи на образователната система. 
Стратегията за развитие на Детска градина №145 „Българка”, гр. София е съвкупност от взаимосвързани мисия, визия, принципи, дейности и цели, определящи нейната структура и съдържание.

2. Нормативна база за създаване на Стратегията:
Образователната политика на Детска градина №145 „Българка”, гр. София е част от актуалната държавна образователна политика, отнасяща се до предучилищното образование. Дейностите в институцията са съобразени с действащите нормативни документи, стратегии, национални и оперативни програми:
1. Закон за предучилищното и училищното образование в сила от 01.08.2016 г., посл.
 изм. и доп. ДВ, бр. 11 от 02.02.2023 г.
2. Закон за закрила на детето
3. Закон за здравето
4. Закон за защита от дискриминация
5. Етичен кодекс на работещите с деца
6. Конвенция на ООН за правата на детето
7. Кодекс на труда
8. Наредба № 5/03.06.2016 за предучилищното образование (посл. изм и доп. ДВ, бр. 12 от 11.02.2022 г.);
9. Наредба № 8/11.08.2016 г. за информацията и документите за системата на предучилищното и училищно образование (посл. изм. ДВ, бр. 65 от 12.08.2022 г., в сила от началото на учебната 2022/2023 г.);
10. Наредба №4/20.04.2017 г. за нормиране и заплащане на труда в институциите в системата на предучилищното и училищното образование;
11. Наредба за финансирането на институциите в системата на предучилищното и училищното образование (изм. и доп. ДВ. бр.7 от 25.01.2022 г.);
12. Наредба № 13/21.09.2016 г. за гражданското, здравното, екологичното и 
интеркултурното образование в системата на предучилищното и училищно образование;
13. Наредба за приобщаващото образование;
14. Наредба № 15/22. 07. 2019 г. за статута и професионалното развитие на учителите, директорите и другите педагогически специалисти;
15. Наредба за институциите в системата на предучилищното и училищното образование;
16. Наредба № 24/10.09.2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие, изд. от министъра на образованието и науката и министъра на здравеопазването (обн., ДВ, бр. 84 от 29.09.2020 г.);
17. Национална програма за закрила на  детето (2019 г.);
18. Национална стратегия за детето (2018-2030 г.);
19. Национална програма за развитие „България 2030“ (РМС № 33/20.01.2020 г.);
20. Национална стратегия за демографско развитие на населението в Република България (2012-2030);
21. Стратегия на Европейски съюз за интелигентен, устойчив и приобщаващ растеж „Европа“ 2030 г.;
22.  Стратегия за възпитателната работа в образователните институции
     /2019 -2030 г./
          23. Стратегическа рамка за развитие на образованието, обучението и ученето в
              Република България (2021 - 2030);
          24. Европейска референтна рамка за ключовите компетентности за учене през целия
             живот;
           25.Оперативни и национални програми. 

   3. История и развитие 
         Детска градина №145 “Българка“, гр. София отваря врати за работа с деца на 06.09.1976 г. с четири групи. Тя е със статут на общинско детско заведение. През нея сред грижите и усилията на служителите преминава поредно поколение деца, чийто родители са нейни възпитаници.
       През изминалите години се е утвърдила с голям обществен авторитет. Този авторитет е създаден и се опазва благодарение на високия професионализъм и всеотдайност на учители и служители, работещи в нея.
	
   IІ. АНАЛИЗ И ОЦЕНКА НА ФАКТОРИТЕ НА ВЪТРЕШНАТА СРЕДА

 1. Анализ на образователната политика на детската градина:
1.1. Деца 
Детска градина №145 “Българка“, гр. София е общинско детско заведение, в което се отглеждат, възпитават, социализират и обучават деца от 3 до 7 години в съответствие с държавните образователни стандарти за предучилищно образование. В детската градина се приемат деца по желание на родителите, като не се допуска подбор по пол, етническа, религиозна и социална принадлежност или по друг дискриминиращ признак. Зачитат се Конвенцията за правата на детето, Законът за закрила на детето и Конституцията на Република България.
        Детска градина № 145 „Българка”, гр. София функционира с четири възрастови групи.
       За учебната 2023/2024 г. са приети 105 деца, разпределени както следва:
 І група –  26 деца
 ІІ група – 28 деца 
ІІІ група – 26 деца
ІV група – 25 деца  
Групите се сформират по възрастов признак. Приема се осъществява през информационната система и съгласно правилника на Столична община. 
ДГ №145 е изградена, като ведомствена на Завод "6 септември". Тогава родителите, желаещи техните деца да постъпят в ДГ , са били винаги повече от капацитета й. След затварянето на завода броят на децата намалява. Демографските тенденции за поддържане на съществуващия в момента брой деца (около 100), не са много добри. Въпреки това, целта ни е в близко бъдеще да превърнем детското заведение в още по-привлекателно място както за децата, така и за техните родители.
 	
	Силни страни
	Затруднения

	1. Детското заведение работи с пълен капацитет групи.
2. Преместване на деца има само при промяна местоживеенето на семейството.
3. Механизъм за безпроблемна адаптация на децата в условията на детската градина.
4. Утвърждаване на личностно ориентиран и позитивен подход на възпитание.
5. Наличие на възможности за допълнителни дейност по интереси.
6. Създадени са условия за „равен старт“ на всички деца.
7. ДГ №145 „Българка“ създава условия за приобщаващо развитие на деца със СОП, като за тях са осигурени грижи съобразно потребностите, включително консултации и работа с психолог, логопед и ресурсен учител.
8. Много добри резултати при подготовка на децата за училище.
9. Осъществява се приемственост между детската градина и училищата в района на детското заведение.
10. Осигурено е здравно обслужване, филтър и здравна профилактика.
11. Има добре функциониращ Обществен съвет.

	1. Вероятност от намаляване броя на
 децата поради отдалеченост на детското заведение от жилищната част на квартала.  
2. Откриване на няколко нови детски заведения, в близост до ДГ №145.
3. Напускане на деца от 3 и 4 подготвителни групи поради желание на родителите детето им да посещава ПГ в училище или да постъпи в първи клас една година по - рано.


	Вътрешен потенциал – възможности и перспективи

	1. Разчитане на творческия заряд, креативност, изобретателност, любознателност и висока сензитивност на децата.
2. Стимулиране познавателната активност на всяко дете и позитивното общуване между децата. 
3. Стимулиране на емоционалната активност на децата за сметка на напрежението, тревожността, агресивните и негативните прояви. 
4. Добра диагностична работа по отношение на изоставането или избързването в развитието и създаване на адекватни условия за индивидуално развитие и диференцирани грижи. 
5. Овладяване принципите и методите на позитивното възпитание чрез
самоподготовка, вътрешна и външна квалификация.




1.2. Възпитателно - образователен процес 

         В изпълнение на чл.70 от ЗПУО ДГ №145 „Българка“ работи по изработена и утвърдена Програмна система, която е цялостна концепция за развитието на детето с подходи и форми на педагогическо взаимодействие. Основната й цел е създаване на условия за достигане до компетентностите - знания, умения, отношения, определени в държавния образователен стандарт за предучилищно образование и за успешно преминаване на децата към училищно образование. Програмната система е разработена по образователни направления, определени в същия държавен стандарт. 
          За постигане на оптимални резултати програмната система на ДГ №145 не се приема като догма, а се прилага творчески. Педагозите могат да нанасят корекции, наложени от практиката, да усъвършенстват детайлите и самото прилагане на програмата, да предлагат извършване на промени и корекции.
         В работата с децата се използват и много и разнообразни средства и материали, като част от тях са учебни комплекти, работа с многообразните възможности на интерактивните дъски, информация от интернет, добри практики от колеги и т.н. Учебните книжки за всички групи се подсигуряват със средства от държавния бюджет. Правото на избор какви точно учебни материали да бъдат прилагани, е на екипите по групи и това дава възможност този избор да се променя и обогатява непрекъснато съобразно особеностите, индивидуалните потребности и възможности на децата.
Детска градина №145„Българка“, гр. София  е детска градина, осигуряваща на децата модерна образователна среда за формиране ценностно – ориентирано поведение чрез стимулиране емоционалната интелигентност на детето. В процеса на възпитателно-образователната работа се прилагат различни педагогически подходи, които осигуряват емоционален и социален комфорт на децата.
 
	Силни страни
	Затруднения

	1. Утвърдената организация на педагогическото взаимодействие е съобразена със спецификата на детската група.
2. Гъвкав дневен режим, осигуряващ равностойност на трите основни дейности: игра – обучение – труд.
3. Педагогическият екип работи по програмна система с концептуална рамка, ориентирана към личностното развитие на децата.
4. Използваме специални картинни тестове за проследяване постиженията на децата във всички възрастови групи.
5. Детето е поставено в центъра на педагогическия процес и подходите към него са: личностен, индивидуален, комплексен, ситуационен, интегрален.
6. При субект – субектното взаимо-действие, учителите и помощник- възпитателите са партньори на децата в основните и допълнителни форми на педагогическо взаимодействие.
7. Сформираните методически обединения работят по планове с утвърдени графици и дейности за повишаване качеството на образователния процес.
8. Допълнителни дейности, организирани по желание на родителите и съобразно потребностите и интересите на децата: чужд език, йога , народни и модерни танци,  с квалифицирани и сертифицирани преподаватели.
9. Приобщаване на децата към общочовешките ценности и национални традиции.
10. Работа с деца със СОП съвместно с ресурсен учител, логопед, психолог.
11.Внедрени са ИКТ в образователно-възпитателния процес. 
12.Повишават се дигиталните компетентности на децата. 
13. Спазване на високи стандарти за етично поведение при работа с деца, с цел гарантиране на най - добрия интерес и закрила на детето.
14. Сформирането на сборни групи не създава напрежение у децата, поради факта, че колективът е малък и всички се познават.
	1. Недостатъчна ангажираност на 
родителите в образователния процес.
2.По-активно използване на дигиталните технологии и разбиране на тяхната сила, като инструмент за обучение, връзка и сътрудничество с децата и родителите. 
3.Осъществяване на STEAM системата и възможности за резлизирането й в детската градина.
4. Все повече деца са с езикови и артикулационни нарушения, което създава трудности при провеждане на педагогическите ситуации. Налага се учителите в групите да провеждат допълнителна индивидуална работа с тях.
5. Трудности при убеждаване на родителите когато детето се нуждае от допълнителна подкрепа от специалисти от РЦПППО. 
6. Липсата на допълнителен непедагогически персонал, който да подпомага учителите на първа група.

	Вътрешен потенциал – възможности и перспективи:

	1. Стимулиране познавателната активност на всяко дете и позитивно общуване между децата.
2. Самоподготовка и допълнителни квалификации на целият персонал за по-добра екипна работа.
3. Усъвършенстване на умения за работа със съвременни образователни софтуерни продукти на част от екипа. 



   2. Анализ на управленската политика на детската градина
2.1. Кадровата политика на образователната институция
            Екипът на ДГ №145 „Българка“е високо квалифициран и отговорен. Водещата идея
 на екипа е съхранение на индивидуалността на всяко дете и разгръщане в оптимална степен на потенциала му в интелектуален и социален аспект.
 Общата численост на персонала в Детска градина №145 „Българка“ – гр.София е 20
човека, от които:
2.1.1.Педагогически специалисти:
· Педагогически специалисти – 9,5 човека /включително директор, учител по музика/ 

	№
	Длъжност
	Брой
	ОКС
	ПКС

	
	
	
	Магистър
	Бакалавър
	Профес.
бакалавър
	І
	ІІ
	ІІІ
	ІV
	V

	1.
	Директор
	1
	1
	
	
	
	   
	1
	
	

	2
	Старши учител
	4
	1
	
	
	
	1
	2
	
	

	3.
	Учител
	4
	3
	
	
	
	
	
	2
	

	4.
	Учител по музика
	0,5
	1
	
	
	
	
	
	
	



       2.1.2.Непедагогически персонал:
· Непедагогически персонал – 8,5 човека
	№
	Длъжност
	Брой
	Образование/допълнителна квалификация

	1.
	Касиер-домакин
	1
	            Средно специално

	2.
	Помощник-възпитател
	4

	                 Средно

	3.
	Готвач
	1,5
	                 Средно

	4.
	Работник - поддръжка
	1
	                 Средно

	5.
	Медицинска сестра
	1
	Висше, ОКС „бакалавър“



Средната възраст на педагогическите специалисти е 47год.
Средната възраст на непедагогическия персонал е 55 год.

	Силни страни
	Затруднения

	1. Квалифицирани педагогически 
специалисти, с желание за развитие.
2. Силно мотивиран екип за изграждане  и поддържане на авторитета на детската градина в синхрон с политиката на институцията.
3. Планирането на квалификационната
 дейност се извършва в съответствие с потребностите на детската градина.
4. Поддържано постоянно високо ниво
 на квалификационни дейности за развитие на творческите интереси и новаторско отношение на педагогическите служители.
5. Придобиване на професионална
 квалификационна степен от все по-голям брой учители.
6. Изградена функционална система за
повишаване педагогическите компетентности на непедагогическия персонал. Длъжността помощник-възпитател се заема от служители със средно образование, което допринася за създаване на подходяща социална среда и за подпомагане на възпитателната работа в детските групи. 
Всички помощник-възпитатели имат свидетелство за професионална квалификация.
6. Създадени условия за лична изява и
професионална удовлетвореност. 
8. Работа в екип на различни нива-
педагогически и непедагогически персонал.
9.Желание за работа по проекти и използване на интерактивни и иновационни методи и похвати за работа.
10.Педагогическите специалисти притежават много добри умения за работа със съвременни технологии.
11. Създадени са работещи професионални общности за взаимопомощ насочени към подпомагане разгръщане потенциала на всяко дете, в зависимост от индивидуалните потребности.
12. ДГ 145 „Българка“ поддържа официален уебсайт, чрез който предоставя информация за своята дейност и цели да популяризира институцията.
	1. Прекалена административна
натовареност на педагогическите
специалисти.
2. Недостатъчни средства за допълнително
 материално стимулиране на персонала.
3.Малкият брой педагогически специалисти налага участие в повече комисии, което затруднява концентрацията и ефективната работа по конкретна тематична област.
4. Недостатъчният брой щатни бройки създава трудности при осигуряване на заместване на отсъстващи учители и помощник-възпитатели.
5. Натоварена и отговорна работа. Ниско заплащане.


	Вътрешен потенциал – възможности и перспективи

	1. Много добро професионално взаимодействие и добронамерено отношение към успехите на другите.
2. Съпричастност и оказване на помощ при затруднения – служебни и лични.
3. Ангажирано участие в живота на детската градина на всички членове на екипа.
4. Утвърдени традиции и ритуали на детската градина с обществена значимост и популярност.
5. Приет и действащ Етичен кодекс на работещите в ДГ №145 „Българка“.
6. Създаване на условия за организиране и провеждане на междуинституционална квалификаиця.
7. Осигуряване на обратна връзка след всяка реализирана квалификация.




 3. Здравеопазване в Детска градина №145 „Българка“

          В ДГ №145“Българка“ здравеопазването дели първото място по значимост заедно с възпитателно-образователния процес. Като се взимат предвид специфичните особености при формиране на детската физика и психика, всички служители се отнасят с голяма отговорност към организирането, провеждането и контрола за опазване здравето на децата от предучилищна възраст. 
          Детската градина е обезпечена с квалифициран и опитен медицински персонал в лицето на: медицински специалист в здравен кабинет на ДГ. Самата тя работи с голяма отговорност и прецизност. 
         Създават се условия, съобразени с най-новите хигиенни изисквания, които спомагат за свеждане до минимум инфекции и простудни заболявания. 
         Дейността по здравеопазването се развива в три посоки:

	Деца
	Персонал
	Родители

	1. Стриктно спазване на изискванията към медицинските документи при постъпване в детското заведение.
2. Системност и изчерпателност при водене на индивидуалните медицински документи на децата.
3. Профилактични прегледи и всекидневен сутрешен филтър.
4. Редовно снемане на антропометрични данни на децата и информиране на родителите за тях.
5. Осъществяване на задачите по закаляването. 
6. Използване на всички възможности за подобряване всекидневното меню на децата в качествено и количествено отношение.
7. Контрол на правомерното влагане на продуктите и на качеството им при тяхното доставяне. 
8. Стриктно спазване изискванията на медицинските органи при епидемия и карантина.
9. Осигуряване на инди-видуален контрол върху деца с особени здравни проблеми – хроничност, диспансеризация и други.
	1. Спазване на медицинските изисквания към здравните документи на новопостъпилите служители и актуализиране редовно същите на работещите.
2. Контрол на дейностите на учители и помощно-обслужващ персонал в решаване на здравни проблеми на децата. 
3. Грижа за здравословното състояние на служителите с цел добрата им работоспособност и опазване здравето на децата.
4. Контрол на доставените продукти и приготвената храна със системата за управление на безопасността на храните или системата за Анализ на опасностите и критични контролни точки – HACCP.
5. Системен и строг контрол върху хигиената в детското заведение с приоритет на групите, кухненския блок и хранителните складове.
	1. Съвети и изисквания, относно здравословното състояние на децата, личната им хигиена и психически комфорт.
2. Информация за менюто на децата, изнесена на определено за целта място.
3. Своевременно свеждане до знанието на родителите на резултатите от прегледи, изследвания и други медицински мероприятия.
4. Осигуряване на
образователна 
информация по актуални
здравни проблеми: 
дипляни,табла,постери и др.



    4. Материална база и техническа осигуреност

Детска градина №145 „Българка“ – гр. София е общинска детска градина. Намира се на територията на район Красно село, Столична община, бул. „Никола Мушанов“№151.
Дворът е обширен, затревен и залесен с иглолистни и широколистни дървета, декоративни храсти, което осигурява възможност за пряк и непосредствен контакт на децата с природата. Обособени са четири броя площадки за игри и занимания с пясъчници, плочки и игрови съоръжения.
           Сградата е на два етажа с функциониращи четири групи и е съобразена с всички санитарно – хигиенни изисквания и условия за правилно отглеждане и възпитание на децата, за провеждане на качествен и пълноценен педагогически процес. Условията за възпитание и образование в детското заведение са много добри, жизнената среда на децата отговаря на изискванията за безопасност, естетика и комфорт. Интериорът и подредбата на групите са съобразени с възрастовите и физическите особености на децата. В подготвителна група са създадени оптимални условия за учебна дейност. За психологическия, физическия комфорт и удобство на децата са обособени просторни и удобни занимални с достатъчно осветление, обзаведени със съвременни кътове за игра, подходящи за възрастта на децата играчки, съвременни нагледни материали, книжки. За всяка група са осигурени компютри с интернет, мултифункционални устройства, както и интерактивни дъски с лицензиран софтуер. Обособени са спални помещения, гардеробчета и санитарни възли. Подреждането на материално-техническата база и цветовото оформяне на помещенията във всяка група са съобразени с ергономичните норми и правилата за охрана на труда и са дело на екипа от съответната група. 
Групите са оборудвани съгласно Наредба № 24/10.09.2020 г. за физическата среда и информационното и библиотечното осигуряване на детските градини, училищата и центровете за подкрепа за личностно развитие, изд. от министъра на образованието и науката и министъра на здравеопазването (обн., ДВ, бр. 84 от 29.09.2020 г.)
Като цяло оценката на наличната материалната база е много добра, като постоянно работим по подновяването и дообогатяването й. Стремим се да я модернизираме и да внасяме повече “детска атмосфера” във всички помещения, използвани от децата. Служителите на детска градина №145 "Българка" се стремят с общи усилия непрекъснато да обогатяват  материалната, игровата и учебната база на детското заведение. Недостигът на средства в последните години затруднява тази дейност, но с помощта на родителите и с труда и усилията на всички служители, успяваме да поддържаме и променяме условията за пребиваване на децата и екипа.
Материалната база се поддържа и обогатява с общински средства, проектни дейности и дарения.
	Силни страни
	Затруднения

	1. Детската градина разполага с
 необходимите учебно-технически 
средства, а екипите на всички групи 
използват всяка възможност за
 дообогатяване на базата.
2. Детската градина разполага с
 обособен кабинет за ресурсен учител, 
логопед и психолог. 
3. Модернизирана образователна среда с
 интерактивна дъска, мултимедиен
 проектор, компютри, CD и DVD
 уредби, софтуерни образователни
 платформи.
4. Реновирани санитарно - хигиенни
 помещения.
6. Покривала за пясъчниците.
7. Детското заведение е снабдено с библиотека, съдържаща разнообразни дидактични и помощни материали (сборници, сценарии и др.), предназначени за подпомагане дейността на учителя.
8. Детското заведение разполага с просторни площадки, където децата могат да играят необезпокоявани от минувачи.
9. Сградата е с отлична локация, осигуряваща лесен достъп до градски транспорт и метро.
	1. Липса на допълнителни помещения за физкултурен и музикален салон.
2.Освежаване на наличните съоръжения.
3.  Покривала за пясъчниците. 
4. Липса на специализирана площадка и оборудване за обучение на децата по БДП.
5. Костюми и аксесоари за провеждане на тържества.
6. Дидактични материали за общо ползване /табла, магнитни фигури, оперативен материал, книги и др./
7. Обогатяване на библиотеката за учителя с разнообразни дидактични  и помощни материали (сборници, сценарии и др.)
8. Липса на съвременни настилки на двора съгласно европейските стандарти.
9.Земята е частна собственост, което не позволява подобрения и работа по проекти.


	Вътрешен потенциал – възможности и перспективи

	1.Мотивиране на родителите на децата за собствен труд и принос за обогатяване на МТБ.
2.Търсят се варианти и средства за поддържане, ремонтиране и обогатяване на материалната база.
3. Обновяване на пясъчниците на децата.
4. Оборудване на групите с нови играчки.
5. Активно участие на настоятелството и обществения съвет.



 5. Финансиране

ДГ №145 като общинска детска градина, работи по системата на делегираните бюджети и финансирането й се осигурява от държавата и Столична община. В годините на икономическа криза и големите затруднения, понесени в сферата на образованието като цяло, средствата бяха ограничени, но с добро планиране и рационално изразходване на наличния финансов ресурс наблюдаваме следните трайни тенденции в работата на детската градина: 
	Силни страни 
	Затрудния

	1.Основното осигуряване на дейността на
 ДГ №145 „Българка“ се извършва чрез
 системата на делегирания бюджет, но
 екипът на детската градина търси и
 използва и допълнителни възможности
за финансиране от спонсори и дарители.
2. Подобрява се храненето на децата, като се стремим да осигуряваме
пълноценна и здравословна храна.
3.Закупуват се лекарства и други медицински консумативи, необходими
за осигуряване целодневния престой на децата в детската градина. 
3.Системно се осигуряват канцеларски и хигиенни материали. 
4.Изплащат се редовно заплатите на персонала и средствата по СБКО в
размер на 3 % от планираните за фонд “Работна заплата”.
5. Всяка година разполагаме със средства за повишаване квалификацията
на служителите. 
6. Ежегодно се осигуряват средства за работно облекло. 
7. Изплащат се всички суми за допълнително материално стимулиране, определени в образователната сфера за страната , както и допълнително материално стимулиране от реализираните икономии в разходването на бюджета, което успяваме да осигурим в края на всяка календарна година. 

	1.Липса на средства, за допълнителен щат за помощник на учителя и повече от един помощник възпитател на група.
2. Липса на средстава за хигиенист за коридори и кабинети.
3.Липса на щат и средства за психолог, логопед или педагогически съветник.
4. Всички служители получават минимално месечно възнаграждение, определено от КДТ, разработени, приети и утвърдени са Вътрешни правила за работна заплата.
5.Липса на средства в рамките на годишния бюджет за ДТВ-три плащания.


	Вътрешен потенциал – възможности и перспективи

	1. Ангажиране на родителите за участие със собствен труд и принос за обновяване на МТБ.
2. Осигуряване на допълнителни средства за финансиране чрез проекти и настоятелството.



ІІІ. Анализ и оценка на факторите на външната – макросреда
 1. Социално-икономически анализ
През последните години се положиха значителни усилия от държавата и общината за разширяване обхвата на децата в детските градини. Изграждането на хармонична и разнообразна образователна среда за осигуряване на равнопоставеност и достъп до качествено образование е основен приоритет. Осъществен е интензивен процес на интегрирано обучение на децата със специални образователни потребности (СОП). 
Обществените очаквания за качествено образование обикновено се свързват с разбирането за устойчива образователна система, която осигурява знанията, необходими за пълноценното интегриране на детето, бъдещият млад човек в обществото. Интелигентният и приобщаващ растеж зависи от действията, предприемани в рамките на системата за учене през целия живот, насочени към развиване на ключови компетентности и постигане на определено качество на резултатите от обучението и възпитанието в съответствие с потребностите на всички деца. Това разбиране предопределя една по-съвременна концепция за съдържанието на предучилищното образование. Има нови ориентири за подобряване на качеството на образование, чрез използване на иновативни методи, технологии  и извеждане на съвременни ключови компетентности, които да подготвят човека за справянето му в конкурентната среда още от ранна детска възраст.
         1.1. Социално-икономическа и културна среда на ДГ №145 „Българка“
 
Детското заведение е разположено в ж.к. "Красно село", в тих и спокоен район. В близост няма големи промишлени предприятия. Сградата на детската градина е заобиколена от празни пространства и е отдалечена достатъчно от булевардите "Никола Мушанов" и "Житница", дотолкова, че да не се усеща шума и вредните емисии на изгорелите газове от транспорта. Екологичното състояние на района е много добро. 

2. Партньорства и взаимодействия на детската градина със семейството и останалите представители на социалната среда.
2.1.Работа с родителите
Сътрудничеството със семейството като един работещ екип е в основата на иновационните търсения на Детска градина №145 „Българка“ , за споделяне отговорността при обучението и възпитанието на децата. Традициите ни в работата със семейството са за изграждане на позитивна среда, ориентирана към потребностите на детето. 
Партньорството с родителите ще продължи и в бъдеще, с разнообразни форми на взаимодействие насочени към активното им включване в живота на детската градина. 
2.2. Външни връзки в развитието на детската градина:
         2.2.1. Начално училище
· Проследяване развитието на децата, излезли от ДГ №145; 
· Родителски срещи с начални учители за информиране родителите 
на бъдещите първокласници; 
· Информация за профилирането с цел подбор на допълнителните
 дейности и ранното откриване и развитие на детските заложби.
         2.2.2. Медицински организации 
· Взаимодействие при карантини, епидемии и други масови
 здравни проблеми;
· Детски празници със здравна насоченост; 
· Съвместна работа със СРЗИ за предоставяне на материали за 
възпитаване на здравна култура у деца и родители; 
         2.2.3. Културни институции 
· Съвместна работа с културните институции – ползване на 
материалната база, съвместни районни изяви и др.
         2.2.4. Спонсори, Фондации, Асоциации, Сдружения
· Частни фирми на родители;
· Големи фирми, в които работят родители;
· Фирми, агенции и фондации, чиято дейност е насочена към деца от 
социално затруднени семейства, деца-таланти, опазване на природата и т.н. 
         2.2.5. Обществен съвет - съвместна дейност с родителите на децата.
         2.2.6. Общински и национални структури и институции 
· Столична община
· РУО София-град
От направения до тук анализ на състоянието на ДГ №145 „Българка“, се виждат както възможностите, с които разполага за бъдещото си развитие, така и проблемите, с които трябва да се справя занапред.

	Силни страни 
	Затруднения

	1. Педагогическият екип работи в тясно
сътрудничество и партньорство с представителите на родителската общност.
2. Родителски срещи за запознаване с предстоящите цели в работата на 
детската градина и проучване на родителското желание за провеждане на допълнителни дейности.
3.Празници - по групи и общи за детската градина.
4.Лични разговори с родители по проблеми, касаещи отделни деца или
 детското заведение. 
5. Участия в общински мероприятия.
6. Активен обществен съвет.
7. Взаимодействие с културни и
 държавни институции.
8. Установени традиции в
 приемствеността с началните
 общообразователни училища.
9. Ползотворни връзки с обществени
 организации и общински институции.

	1. Трудно активизиране на родителите за
 включването им в живота на детската
 градина: „Родителят – учител за един
 ден”, участие на родители в срещи с
 психолога и ресурсния учител, и др.
2. По-добра информираност на
 родителите за дигиталната работа и
онлайн обучението, когато това се налага.


	Вътрешен потенциал – възможности и перспективи:

	 1. Сътрудничество и взаимопомощ със семейството чрез нетрадиционни форми – тренинг, уъркшоп, работни срещи и др. 
2. Утвърждаване на създадена система за обмен на информация със семейството и училището. 



IV. СТРАТЕГИЯ ЗА РАЗВИТИЕ НА ДЕТСКА ГРАДИНА №145 
 „Българка“

      1. Мисията на Детска градина №145 „Българка“ е:
· Утвърждаване на съвременни иновационни модели на възпитателно – образователна 
дейност в детската градина, които да осигурят максимално развитие на детския личностен потенциал, да създадат възможности за пълноценна социална реализация на детето и развитие на способностите му в процеса на възпитание и обучение.
· Формиране на знания, умения, компетенции и интереси у децата, което ги изгражда
като личности на 21 век- личности рационални, с критично мислене и творчески нагласи.
· В ДГ145 „Българка“ се стремим да открием, запазим и развием таланта на всяко дете,
така че то да живее пълноценно, да придобива с радост нови знания и умения и да израства като самостоятелна, мислеща и социално отговорна личност.
· Превръщане на ДГ №145 ”Българка” в желано и любимо място за децата, с 
подходящо организирани пространства за игра, познание и общуване, и възможност за провеждане на дистанционна форма на обучение с тях.
· Превръщане на детското заведение в ценено място за сътрудничество, и просперитет
на семействата и екипа. 
· Убеждаване на родителите и обществеността, че институцията – Детска градина е 
значима и необходима среда за пълноценно развитие на детето и неговата цялостна подготовка за училище и за бъдещ независим живот.
· Опазване здравето на децата и служителите при наличие на извънредно
 епидемиологично положение.
      2. Визия на Детска градина №145 „Българка“:
       Утвърждаване на детската градина в общественото пространство, като модерна,
гъвкава, конкурентна и необходима предучилищна институция, като среда за социално-културна, възпитателна и образователна работа, като център за творчество, като съмишленик и партньор на деца, родители и учители чрез:
· осигуряване на условия за социален и емоционален комфорт, психическо, физическо и
 творческо развитие на децата от 3 до 7 годишна възраст;
· гарантиране на личностно-ориентиран и резултативно обоснован възпитателно
 образователен процес в педагогическото взаимодействие;
· водене на постоянен конструктивен диалог, с доверие и подкрепа на родителите в
името на децата.

     3. Ценности на институцията

1. Детето е нашата основна ценност. 
2. Ценностно ориентирани модели на поведение в условията на развиваща
          образователна среда.
3. Партньорство  със семейството.
4. Уважение към индивидуалните и културни различия.
5. Личностно ориентирано педагогическо взаимодействие.
6. Устойчиви нагласи и мотивация за учене през целия живот.
7. Съхранение на знанието в институцията.
8. Екипност и споделени отговорности към очакваните крайни резултати.

        4. Цели на Стратегията 
        4.1. ГЛОБАЛНА ЦЕЛ:

           Полагане на основите за учене през целия живот, като се осигури физическото, познавателното, езиковото, духовно-нравственото, социалното, емоциалното и творческо развитие на децата, като се акцентира върху водещата роля на играта в процеса на педагогическото взаимодействие.

            4.2. СТРАТЕГИЧЕСКИ ЦЕЛИ:

4.2.1. Повишаване качеството на образование в ДГ №145 и постигане на максимално високи резултати при възпитанието и обучението на децата в съответствие с очакваните резултати по образователни направления и в условията на динамичните промени в развиващото се демократично общество. 
4.2.2. Интелектуално, емоционално, социално, духовно-нравствено и физическо развитие и подкрепа на всяко дете в съответствие с възрастта, потребностите, способностите и интересите му.
 4.2.3. Усъвършенстване на компетентностите за работа с мултимедийни устройства, безпроблемно използване на мултимедийни продукти, платформи и програми, разработени от МОН, във връзка с готовността на педагозите за дистанционна работа, необходима за успешна личностна и професионална реализация и активен граждански живот в условията на епидемиологична обстановка.
 4.2.4. Възпитаване на децата в дух на толерантност, уважение към другите и утвърждаване на собствената им идентичност. 
4.2.5. Осигуряване на подкрепа за равен достъп и личностно развитие на всяко дете, включително и на деца с увреждания. 
4.2.6. Ранно откриване на заложбите и способностите на всяко дете и насърчаване на развитието и реализацията им. 
4.2.7. Формиране на потребности, интереси и нагласи за присъствено, и онлайн обучение и самоусъвършенстване през целия живот, както при децата, така и при служителите. 
4.2.8. Формиране на национално самосъзнание, възпитаване в родолюбие и съпричастност, както към националните, така и към глобалните проблеми на човечеството. 
4.2.9. Придобиване на компетентности съобразно възрастта за начално разбиране и прилагане принципите на демокрацията и правовата държава, на човешките права и свободи, на активното и отговорното гражданско поведение.
4.2.10. Формиране на толерантност и уважение към етническата, националната, културната, езиковата и религиозната идентичност на всеки човек. 
4.2.11. Осъществяване на партньорство и сътрудничество с други детски заведения, културни, обществени и други институции.
           4.2.12. Привличане на родителите за подпомагане на образователния процес чрез избор на форми за ефективно сътрудничество.
           4.2.13. Работещо партньорство и добра координация с обществената среда и институциите-партньори на детската градина за успешното осъществяване на националната и областна образователна политика. 
 	4.2.14. Повишаване мотивацията и удовлетвореността от взаимодействието между деца, учители, служители и родители. 
4.2.15. Формиране на трайни навици при спазване на противоепидемичните мерки предприети от правителството, както при децата, така и при служителите.
            4.2.16. Осигуряване на стабилност на развитието на образователната институция.

5. Приоритетни области за изпълнение на стратегическите и специфични цели в дейността на Детска градина №145 „Българка“
        За осъществяване на основните цели и за постигане на очакваните резултати се определят следните приоритетни области:
Приоритетна област 1. Непрекъснато повишаване качеството и ефективността на предучилищното образование и възпитание.
Приоритетна област 2. Усъвършенстване системата за постоянното повишаване квалификацията и перманентно обучение на учителите и служителите.
Приоритетна област 3. Утвърждаване на ДГ №145 като научно, културно и спортно средище със собствени традиции.
Приоритетна област 4. Удовлетворяване на специфичните образователни потребности на децата и нарастващата взискателност на родителите. Подобряване на работата с деца със специални нужди (емоционални, интелектуални и физически затруднения). 
Приоритетна област 5. Гражданско, здравно, екологично и интеркултурно образование: 
· Формиране на гражданско съзнание и добродетели.
· Формиране на екологична култура, екологично съзнание и екологично поведение
· Полагане основите на здравно образование и навици за здравословен начин на живот.
· Формиране на позитивно отношение към различните културни идентичности, умения и нагласи за конструктивни взаимодействие в мултикултурна среда.
Приоритетна област 6. Осигуряване на условия за физическа активност и участие в спортни дейности:
· Създаване и поддържане на благоприятна среда за осигуряване на условия за физическа активност и участие в спортни дейности.
· Обновяване и обогатяване на материалната база.
Приоритетна област 7. Патриотично възпитание, формиране на национално самосъзнание и общочовешки ценности на децата:
· Възпитание в патриотизъм и национално самосъзнание.
Приоритетна област 8. Осигуряване на широк спектър от нерегламентирани форми за свободното време на децата и създаване на условия за тяхната публична изява, инициатива и творчество. 
Приоритетна област 9. Активно и ползотворно взаимодействие с родителската общност.
Приоритетна област 10. Механизъм по съвместна работа с институциите по обхващане и включване в системата на предучилищното образование на деца в задължителна предучилищна възраст.
Приоритетна област 11. Подкрепа на личностното развитие на децата – предоставяне на равни възможности и приобщаване на децата.
Приоритетна област 12. Превенция на риск от ранно отпадане от системата на предучилищното образование.
Приоритетна област 13. Превенция на агресията и негативните прояви сред децата.
Приоритетна област 14. Постоянно извършване на подобрения във външната и вътрешна среда на детското заведение. 

V. Дейности на ДГ № 145 „Българка“за реализиране на мисията и достигане на стратегическите цели
        Системата от дейности в детското заведение трябва да съответства на жизнените потребности на обществото, а в центъра на педагогическото въздействие следва да са човешките ценности, сред които най-важни са езиковата комуникация и колективните преживявания, развитието на психичните процеси, на емоциите и познанието. 
1. Дейности свързани с хигиена, здравеопазване, режим и хранене в ДГ №145 „Българка“ 
     1.1. Изисквания към тези дейности:
· Подчиняване дейността на съответните нормативни документи и изисквания на контролните органи; 
· Висока степен на вътрешен контрол и взискателност в осъществяване на дейността; 
· Организация на работата, водеща до възможно най-добри резултати. 

     1.2. Дейности: 
· Осъществяване на тесен контакт с родителите с цел получаване на изчерпателна информация за здравословното и физическо състояние на детето при постъпване и по време на престоя му в детското заведение, особено в случаите, когато са налице проблеми от здравен характер; 
· Провеждане на постоянен контрол върху изпълнението на дневния режим и вземане на мерки при установени нарушения, които са за сметка на здравето и психичното състояние на детето; 
· Обогатяване на работата по здравеопазването с разнообразни и интересни форми и с близкото съдействие на медицинските специалисти в ДГ 145; 
· Планиране на форми за здравно информиране на професионално ниво на родителите по въпроси, търсещи решение в дадения момент /липса на апетит, страхова невроза, свръхчувствителност и потиснатост, хиперактивност и други/;
· Следене за актуална информация относно новите и ефикасни лекарствени и профилактични средства за водене на борба с епидемии, инфекции, опаразитяване и други;
· Търсене на възможности за съвместна дейност със специалисти психологическа диагностика и терапия на децата и служителите; 
· Търсене на възможности за максимално доближаване на съдържанието на ежедневното детско меню до изискванията за калоричност и здравословност, ефективно прилагане и внедряване на системата за управление на безопасността на храните - НАССР;
· Провеждане на беседи с децата за здравословното хранене придружени с 
демонстрации и практически дейности, четене на книжки на тази тема, провеждане на игри, съставяне на здравословно меню заедно с децата, представяне на филми, презентации и други нагледни материали.с цел изграждане на навици за здравословно хранене в ранна детска възраст;
· Провеждане на беседи с децата за спазването на хигиена и нейното значение за здравето на човека. Извършване на демонстрации за правилно миене на ръцете и други практически дейности, четене на книжки на тази тема, провеждане на игри, представяне на филми, презентации и други нагледни материали за микробите и тяхната връзка с разболяването на хората.
· Провеждане на процедури за закаляване и утринна гимнастика с децата; 
· Продължаване на традициите за осигуряване на игри и по-честото пребиваване на децата сред природата.  

    2. Възпитателно - образователни дейности в ДГ №145 „Българка“
     2.1. Главни приоритети на дейността:
· Екологичното възпитание 
Темата за взаимоотношенията на човека с природата става все по-актуален поради вредите, които човекът със своята дейност ежедневно нанася на природата. Мерките, които трябва да се вземат, засягат всеки жител на планетата, неговия начин на живот, потребление, отношение към заобикалящата го среда. Затова екологичното образование на децата от най-ранна възраст трябва да присъства във всеки момент от педагогическото взаимодействие. Децата още от малки трябва да бъдат мотивирани да ценят природата и да работят за нейното опазване.
Изграждането на екологична култура при децата от предучилищна възраст е част от цялостната образователно-възпитателна работа в детска градина №145 „Българка“. Работата за формиране на екологична култура у децата на тази възраст се усъвършенства от непосредствено общуване на детето с природата. На нас- учителите на ДГ №145 се пада приятната задача – да запознаем децата с родната природа, с растенията, с животните и по този начин да развиваме у тях интереси, любознателност, и да ги възпитаме в правилно поведение сред природата.  
Важно е да се изгради у децата правилно отношение към всичко живо, грижовно отношение към природата, любов към нейната красота и неповторимост, а ранната детска възраст е най-подходящият момент, от който трябва да започне системна и целенасочена работа в тази насока. Екологичното възпитание е продължителен процес, който е пряко свързан с развитието на съвременен тип мислене и поведение, съответстващ на измененията в климатичните условия.
Настоящата стратегия предвижда екипът на ДГ №145 „Българка“ да разшири работата си в тази насока като увеличи инициативите, ориентирани към включване на децата в дейности с екологична насоченост , обогатявайки знанията и уменията им за околната среда.
Опирайки се върху принципа за непосредствен контакт на децата с природата ще включим в работата си различни инициативи, с които да направим децата съпричастни към проблемите на природата и нейното опазване. Чрез използване на различни форми на работа – наблюдение, беседа, експериментиране, STEAM обучение и други нови подходи, ние ще се опитаме да включим децата в реални ситуации, при които те да осъзнаят себе си като значими фактори за опазване на околната среда. Постигането на всичко това се подпомага чрез реализацията на следните цели:
· Формиране на екологична култура у децата чрез участие в подходящи за възрастта им дейности за практическо опознаване и опазване на природата.
· Възпитаване на грижовно и отговорно отношение към природата.
· Наблюдаване в естествени условия на природни обекти; 
· Наблюдаване промените на климата през различните сезони и влиянието на тези промени върху развитието на растенията и животните; 
· Развиване физическите качества на децата чрез упражняване на основните двигателни дейности в естествени условия сред природата на подходящо избрани безопасни места; 
· Развиване на качествата наблюдателност, съобразителност, бързина на реакцията и други; 
· Осъзнаване значението на природата за живота на човека и необходимостта от опазването и съхранението й; 
· Стимулиране на желание и стремеж към по-често общуване с природата и полагане на грижи за опазването й. 
Пред нас като педагози стои задачата да въвеждаме детето в света на природата, да го научим да я обича истински и да я опазва. Съвременното обучение налага използването на нови интерактивни форми, методи и средства на обучение в детската градина, с помощта на които да възпитаваме екологично поведение в природата. Провокирани от това, планираме осъществяването на редица дейности в тази насока.

Дейностите, чрез които ще се осъществява екологичното възпитание на децата са: 
· Основаване на клуб „Млад природозащитник“ с цел провеждане на допълнителни дейности с децата, съобразени с възрастовите им особености и интереси. Избиране на отличителен знак на клуба  и изработване на клубна карта с правила.
· Изготвяне на образователни плакати, презентации и представяне на образователни филми за природата и последиците от човешката дейност върху нея.
· Създаване на интерактивен образователен кът, с чиято помощ децата да  научат любопитни факти за природата около нас и се запознаят по забавен начин с част от обитателите в Природен парк „Витоша“. В този образователен кът децата ще имат възможност да чуят звуци на птици и да разберат къде живеят. 
· Създаване на триизмерен макет на Природен парк „Витоша“ с участието на децата и родителите.
· Обособяване на природен кът в детската градина. Всяко дете да донесе цвете от дома си, за което да се грижи през цялата учебна година. С целогодишните грижи и наблюдение се обогатяват детските представи, развива се тяхната наблюдателност и мислене.
· Засаждане на семена в прозрачни чаши и проследяване развитието им. По този начин децата се научават да отбелязват разликата в развитието на растенията, условията, при които се развиват и задоволяват детското си любопитство.
· Провеждане на седмица за намаляване на отпадъците, целяща възпитаване на навици и насърчаване на желание за разделното събиране на отпадъци от децата. Създаване на знания и умения за разделно събиране на отпадъците и тяхното рециклиране. Огромна роля върху опазването на околната среда играе рециклирането т. е. процесът на преработване на отпадъчни материали с цел получаване на нови продукти. Провеждане на интерактивни игри, образователни филми за разделното събиране на отпадъците и провеждането на състезателни игри, използвайки интерактивната дъска в детската градина. Провеждането на тези дейности ще даде знания за видовете отпадъци и вредното им влияние върху природата, а това от своя страна ще окаже влияние върху поведението на децата.
· Работата с природни материали е истинско удоволствие за децата.  Бихме могли успешно да я използваме  за възпитаване на обич към природата. Създавайки интерес към тези материали, неусетно се събужда детското въображение, обогатяват се представите, изостря се наблюдателността и любознателността им. 
· Засаждане на дървета в двора на детската градина, разработване на опитно поле и поддържане на градинката с цветя с помощтта на  родителите.
· Организиране на наблюдение на птиците в двора на детската градина. Изработване на хранилки заедно с децата , които да поставим в двора на детската градина. Поставяне на различни семена и плодове на терасата пред занималнята . Наблюдаване на птиците, описване на външността им, сравняване с картинки. Целта на тази дейност е да възпитаваме любов към животните и да  насочваме децата към опазване на природата.
· Провеждане на експерименти за изследване свойствата на въздуха и водата проведени под формата на игри. Забавлявайки се децата научават нови неща.  Ще се използват опити, които са бързи, лесни и достъпни за възрастта на децата и предизвикват любопитството им.

· Възпитание в патриотизъм и национално самосъзнание
Това е друг важен акцент в работата в ДГ №145 „Българка“. Формирането на национално самосъзнание е важна цел, която не може да се постави в рамките на определен период от време. Изграждането на тези черти в детската личност е цялостна дейност, която обхваща детето още при първите му стъпки в детското заведение и трябва да продължи при постъпването му в училище. Всички знаем, че патриотичното възпитание започва в семейството, ето защо за нас са много важни помощта и сътрудничеството на родителите, които се опитваме да спечелим като свои партньори. 
Възпитаването на родолюбиви чувства и национално самосъзнание се осъществява чрез разнообразни форми и дейности, като стремежът е да се разширяват и задълбочават впечатленията и преживяванията на децата. Национални празници, народни празници, велики български исторически личности, занаяти, произведения на българския фолклор и т.н. – всичко това са аспекти от бъдещата дейността на ДГ 145, които ще допринасят за активното съприкосновение на децата с българското, укрепване на националното им самосъзнание и ще ги направят горди със своята национална принадлежност. 
Стремежът към формиране на национално самосъзнание е част от ежедневната работа на педагозите. То може да се осъществи и с посещения на музеи, изложби и паметници на национални герои, с изучаване на народни танци, със срещи с творци на българското изкуство, както и с организиране на специални празници по повод на традиционни български народни обичаи. 
· Подкрепа на личностното развитие на децата със специални образователни потребности – предоставяне на равни възможности и приобщаване 

	Приобщаването на деца със специални образователни потребности и с хронични заболявания изисква поредица от мерки с оглед създаване на подкрепяща среда за тяхното отглеждане, обучение и развитие, както и възможност за обучение по индивидуални програми. Разполагаме със специалисти - психолог и логопед в рамките на проекта на МОН "Подкрепа за равен достъп и личностно развитие", който е продължение на проект, в който също участвахме "Включващо обучение". Тези двама специалисти вече три години апробират и успешно прилагат програмата, разработена от специалисти от Националния логопедичен център, за работа с деца на долна граница на норма, а вече и с деца, извън норма. Освен, че работят с тези деца и родителите им, логопедът и психологът обучават, подпомагат и насочват педагозите в групите как да се грижат за тези деца. Очакваме в рамките на същия проект осигуряване на финансови средства за назначаване на ресурсен учител. Така ще осигурим оптимални условия за отглеждане и възпитание на деца с обучителни трудности и здравословни проблеми и ще бъдем модел за осъществяване на такива дейности от други детски градини в София и страната.

· Работа с деца с изявени дарби

Както децата със специални образователни потребности и децата в риск от ранно
отпадане от обучение, така и децата с изявени дарби се нуждаят от подкрепа за развиване на заложбите си.
Работата на ДГ №145 „Българка“ в тази насока предвижда: 
1. Подобряване на възможностите за обучение на деца с изявени дарби. Разработване на индивидуални учебни програми за тях. 
2. Организиране на дейности за изява на талантливи деца – конкурси, състезание, изложби и други.
3. Насочване на децата за участие в обявени общински, регионални и национални празници, конкурси и състезания. 
4. Оказване на подкрепа и даване на насоки на родителите за работа с тези деца и развиване на заложбите им.

· Работа с деца в риск от ранно отпадане от системата на предучилищното образование 

Цели : 
    1.Осигуряване право на обучение и образование на всяко дете съобразно изискванията на Европейския съюз и други международни институции занимаващи се с павата на детето. 
    2. Осигуряване на възможности за по-добра интеграция, социализация и мотивация за учене през целия живот. 
           Дейности :
1. Ефектевeн контрол на отсъствията на децата. 
2. Осигуряване на подкрепа за деца в риск чрез взаимодействие с държавните и общински институции.
      3. Активна работа с родителите на деца в риск от отпадане - мотивиране, консултиране и подпомагане чрез различни дейности за приобщаване.
· Работа по превенция на агресията и негативните прояви сред децата

В днешно време се забелязва тенденция към нарастване на негативните прояви и 
агресивното поведение сред подрастващите. Агресията е сериозен проблем, с който се сблъсква нашето съвременно общество, затова ние поставяме като приоритет работата в тази насока.   
Предвиждаме следните дейности:
1.Обучение на учителите за разпознаване на проявите и превенция на агресивното поведение.
       2. Прилагане на различни техники и подходи за работа с деца с агресивно поведение- игри, тренинги, арттерапия, приказкотерапия, музикотерапия, активна работа с родителите.
      3. Да научим децата да правят разлика между добро и лошо поведение чрез различни игри и използване на художествена литература. 
      4. Изготвяне съвместно с децата на правила за поведението им в групата и съблюдаване на тяхното спазване. 

· Евроинтеграция, гражданско и интеркултурно образование
Освен, че е важна цел в развитието на българското общество в момента, тя е и важен приоритет при възпитанието на децата в ДГ №145. Те трябва да осъзнаят себе си не само като горди граждани на Република България, но и като част от голяма Европа и от света като цяло.
 Много международни организации работят целенасочено по посока преодоляване на различията, породени на расова, гражданска и религиозна основа. Приети са редица документи, най-важния, от които “Конвенция за защита правата на детето”, ратифициран и от българското правителство. В унисон с тази Конвенция, децата трябва да се възпитават в посока на осъзнаване правата и задълженията си. Важна насока на нашата работа е да ги научим на толерантност, търпимост, уважение – основни принципи на отношенията между хората по целия свят в новите граждански общества. Децата трябва да получават все по-големи възможности за участие в дейността на своето общество като подготовка за поемане на отговорностите в живота.
     Цели:
       1. Формиране на гражданско съзнание и добродетели. 
       2. Изграждане култура на поведение в ДГ и в обществото.
       3. Изграждане на позитивно отношение към различните културни идентичности, умения и нагласи за конструктивно взаимодействие в мултикултурна среда. 
       4. Формиране на толерантно отношение към хора без значение на пол, раса, етническа, религиозна и социална принадлежност.
       5. Формиране на толерантно отношение към хората с увреждания.
     Дейности: 
      1. Възпитаване на дисциплинираност и гражданско поведение, спазване правилата в групата. 
      2. Провеждане на беседи, четене на подходяща литература, провеждане на игри и други техники, целящи възпитаване на етническа и културна толерантност. 
      3. Организиране на изложби, посветени на обичаите и традициите на различните етноси. 

· Спорт и физическа култура

          Осигуряването на условия за физическа активност и участие в спортни дейности е една  от приоритетните дейности на ДГ №145 „Българка“, която ще спомогне за закаляването и физическото развитие на детския организъм. Спортът и физическата култура като специфична предметна и познавателна дейност предоставят възможности за функционално, двигателно и моторно развитие, за подобряване на здравословното състояние и на физическата дееспособност на децата чрез удължаване на престоя им на открито и чрез организирани физкултурни дейности и игри.  
Дейности:
1. Създаване и развитие на партньорство и сътрудничество със заинтересовани институции и организации, осъществяващи възпитателна работа в областта на здравето и спорта.
2. Закупуване на спортни уреди за часовете по физическа култура и за игра на двора.
3. Организиране на спортни състезания между децата от различните групи на детската
 градина.
Очаквани резултати от дейността:
1. Повишена двигателна активност, подобрена моториката. Усвоени спортни знания, умения и отношения.
2.       2. Подобрен психически комфорт и самочувствие на децата.
3.       3. Проведени състезателни спортни дейности.
       4. Закаляване на организма на децата. 

 	2.2. Квалификация на учителите: 
Квалификацията на учителите /първоначална и последваща/ е изключително важна. В момента педагогическият екип е много разнороден. Има учители с голям опит и висока квалификация, както и съвсем млади учители, правещи първите си стъпки в професията. Периодичните обучения, вътрешните и външни форми на квалификация, както и стимулирането на стремежа към самоусъвършенстване, са задължителни условия за поддържане високо ниво на учебно-възпитателната работа на всички педагогически специалисти в детската градина. 
Повишаването на квалификацията е от важно значение и във връзка с въвеждането на система за оценяване на качеството на работа на учителите, която от своя страна стои в основата на новия диференциран модел на заплащане на труда. Въвеждането на системата за кариерно развитие, както и обвързването й със системата на заплащане на труда създава условия за конкуренция между учителите и мотивация за пълноценното им участие в процеса на възпитание и обучение на децата. 
 Дейности:
· Работа по новата Програма, разработена от педагогическия екип на ДГ №145 
"Българка", като се обърне по-голямо внимание на задачите от здравната, двигателна и социална активност; 
· Осъществяване проследяване на постиженията на децата в началото и в края на
учебното време по образователни направления и се оценява съответствие на очаквани и постигнати резултати; 
· Обособяване на задачи, насочени към възпитаване чувство на принадлежност към
даден пол, раса, семейство, група, детско заведение (всяко дете да знае химна и да познава знамето на детското заведение, групите да имат своя песен и др./;
· Организиране на съвместни състезания, турнири и други с физкултурна насоченост на
ниво детско заведение, район и т.н.; 
· Осигуряване на детски енциклопедии, филми с познавателна насоченост и др. от 
различни области на човешкия живот; 
· Оформяне и поддържане на библиотека с детска научнопопулярна и художествена
литература; 
· Осигуряване на годишен абонамент за вестници, списания и други издания с 
педагогическа насоченост, подпомагащи конкретната ни работа; 
· Запознаване екипа на детската градина с новоизлезли нормативни документи, 
отнасящи се до образованието и касаещи всестранната ни дейност като образователна институция. 

2.3. Допълнителни педагогически услуги
 	Те ще се осигуряват и включват в работата на детското заведение, каквато е практиката и до момента, по предварително направено проучване сред родителите на желанията им, както и според наклонностите и заложбите на децата: 
· Английски език; 
· Модерни танци; 
· Народни танци;
· Йога; 
· Приложни изкуства
     
      2.4. Празници в ДГ №145 „Българка“ :
· Празници за деца, родители и служители
- Тържествено откриване на новата учебна година
-Ден на християнското семейство
-Коледа
-Заговезни или Прошка-традицията повелява да прескочим огъня, за да бъдем здрави!
      - Осми март – групово празнуване с търсене на оригинални форми и разнообразие; 
      - Пролетни празници; 
      - Годишен благотворителен концерт; 
      - 24 май; 
      - Изпращане на бъдещите първокласници и др.

· Празници за децата   
  -Ден на народните будители
        - Есенен празник 
        - Коледа - Нова година; 
        - Баба Марта; 
        - Ден на детето;
        - Рождени дни – зодиак.

· Празници за служителите
  - 15. септември
         - Коледа – Нова година; 
         - Осми март; 
         - 24 май.

· Празници за децата от дадена група  
           - Празник на групата;
           - Рождени дни;
           - Имени дни. 

3. Дейности по финансиране и усъвършенстване материалната и
   дидактичната база на ДГ №145 „Българка“

 Ще продължи работата ни по системата на делегиран бюджет, която на базата на добрия ни опит ще продължи да е от особено важно значение за просперирането на детската градина. Много важна е изградената от нас стройна система на работа, контрол и отчетност. Стремежът към поддържането и повишаването квалификацията на директора и счетоводителя ще е сигурен гарант за спазването на добра финансова дисциплина и ефективно изразходване на средствата от бюджета на детската градина. 
3.1. Основното финансиране на ДГ №145„Българка“ще продължи да се осъществява от държавния бюджет и от бюджета на Столична община
 Работата в това отношение ще бъде насочена към:
· Ефективна работа с делегирания бюджет; 
· Работа по икономично, ефективно и приоритетно разходване на средствата. 

3.2. През предстоящия период ще продължи работата по търсене и взаимодействие със спонсори и дарители 
Тази дейност ще бъде подчинена на законовите разпоредби и ще се води пълен набор от задължителни документи за приемане и отчитане на даренията в съответствие изискванията на специалната наредба на СО, регламентираща този вид дейност. Насоките в тази ни дейност ще са:
· Търсене на начини за по-продължителна и системна работа с даден спонсор; 
· Включване в проекти;
· Мотивиране на родителите за участие и съдействие в този вид дейност, чиято крайна цел е осигуряване на съвременни условия за отглеждането и възпитанието на децата. 

3.3. Средствата от бюджета, както и тези от спонсори ще бъдат насочени към:
· Постоянно обогатяване и подобряване интериора на групите; 
· Осигуряване на нови и разнообразни учебни и дидактични материали и помагала; 
· Постоянно обогатяване на библиотеката с методична и детска литература; 
· Осигуряване на нови костюми, кукли и декори за куклен театър;  
· Обогатяване на дидактичните материали и на мобилната площадка за обучение по БДП; 
· Закупуване и частична подмяна на старото кухненско оборудване.
 
3.4. Финансиране от други видове дейности: 
· Проучване на нормативните документи за допълнително финансиране – начин, пътища, отчитане; 
· Съвместна работа с Обществения съвет. 

4. Административно-управлнска дейност на ДГ №145 „Българка“ 
Управлението на детската градина се осъществява от директора и от Педагогическия съвет, а вече и от новоучреден Обществен съвет. За да управлява качествено, директорът следва непрекъснато да повишава и поддържа своята компетентност по отношение на нормативна база, новости в педагогическите науки и т.н. Стремежът му е да работи всеотдайно за постоянното издигане престижа и утвърждаване на детската градина като институция, предоставяща на родителите модерно качество на услугата отглеждане, обучение и възпитание на децата. В съответствие с правомощията, дадени му от ЗПУО, директорът ръководи цялостната дейност на институцията в съответствие с държавната политика в областта на образованието и планира, организира, координира, контролира и отговаря за за цялостната административно-управленска и и финансова работа в детската градина.
 4.1. Функции на директора 
Планирането – основна функция на управлението. 
Теорията и практиката показват, че за добрата организация на работата в детската градина е необходимо да се разработват следните планове:
· Стратегия за развитието на детското заведение за петгодишен период; 
· Годишен план за дейността; 
· План за работата на педагогическия съвет; 
· План за квалификационната дейност; 
· План за контролната дейност на директора. 
· План за дейностите по БДП; 
· План за обучение по БДП; 
· План за защита при бедствия; 
· Годишно разпределение за работата във всяка група. 

Организация на управлението - функция, която влияе върху останалите в посока демократизиране и оптимизиране на управлението. Тя включва: 
· Сформиране на временни и постоянни групи (екипи) при решаване на различни задачи; 
· Делегиране на права от страна на директора; 
· Изискване на дисциплинираност и отговорност от страна на служителите – спазване на ред, закони, морални принципи; 
· Ежегодно актуализиране на “Правилника за вътрешния ред”; 
· Актуализиране при необходимост на длъжностните характеристики; 
· Търсене на възможности за подобряване на “трудовата мотивация” – участие в управлението, гласност в работата, обективност в контрола; 
· Създаване на условия и мотивация за иновационна дейност. 

Контрол 
По своята същност той е система от дейности за изучаване и анализ на учебно-възпитателния процес, за разкриване постиженията и отклоненията, за указване на целенасочена помощ с оглед постигането в по-висока степен на реализация на целите и задачите, за повишаване ефективността и качеството на труда на учителите и стимулиране на тяхната квалификация и развитие. 
Контролът е подчинен на следните принципи: 
· Плановост; 
· Компетентност; 
· Обективност; 
· Индивидуален подход; 
· Гласност при планиране, организиране и провеждане; 
· Обсъждане на резултатите от контролната дейност на педагогически съвет. 
Основните функциите на контрола са: 
· Констатираща; 
· Насочваща/Обучаваща; 
· Регулираща.

 Видове контрол, който ще бъде упражняван: 
· Педагогически; 
· Административен : 
 - проверка на документацията, свързана с учебния процес; 
 - проверка на другата документация;
 - проверка на социално-битовата и стопанската дейност;
 - проверки по спазването вътрешно-нормативните документи, действащи в ДГ №145. 

4.2. Педагогически съвет 
В него участват всички педагогически специалисти. С право на съвещателен глас в заседанията му могат да участват и представители на обществения съвет. Като специализиран орган на управление ПС взема решения, отчита изпълнението им и оценява постигнатите резултати в работата на детската градина. За ефективността на работата му особено важно е постоянното издигане на интелектуалното съдържание на въпросите и темите, които се разглеждат в заседанията му така, че той да се превърне и във форма за квалификация на кадрите. Темите, които се разглеждат от Педагогическия съвет се планират в годишното планиране за всяка учебна година.
 4.3. Документация 
Документите, водени в общинските детски градини, са определени в Наредба № 8 на МОН от 11.08.16 г. за информацията и документите в системата на предучилищното и училищното образование. Воденето им се осъществява от директора, учителите, медицинските сестри, счетоводителя, домакина и ЗАС. Всички те ще извършват дейностите по управление на информацията и задължителните документи, съобразно нормативните изисквания на приетия за това стандарт.
 	В ДГ №145 "Българка" е създаден, подреден и воден много стриктно архив на документите и информацията. Това позволява той да бъде ползван много лесно и това също е важно за целия документооборот на детската градина. За него отговаря ЗАС и се ползва от всички служители при необходимост. 

4.4. Техническо обезпечаване на управлението на детското заведение: 
Освен всички кабинети в администрацията, с компютърни конфигурации са оборудвани и всички групи детска градина. За модернизиране на съвременния процес на обучение и възпитание, учителите разполагат с интерактивни дъски с лицензиран софтуер, интернет и кабелна телевизия. Комуникацията и особено размяната на документи и информация между служителите на детското заведение, често се осъществяват по електронен път, което в голяма степен облекчава работата ни и я прави много по-ефективна. 
Осигуряването и прилагането на специфични компютърни програми за създаване на по-добра организация при водене на документацията и отчетността са важен приоритет за ръководството на ДГ №145. 

       5. Дейности за повишаване квалификацията на кадрите в ДГ №145 
  „Българка“

Ще продължи търсенето и провеждането на все по-ефективни форми /вътрешни, с външни лектори и външни/, така че да се осигури постоянно повишаване квалификацията на педагогическия екип с цел повишаване и на качеството на работа като цяло. Приоритет при избора на теми ще е мнението на учителите и това от каква помощ под формата на специализирани обучения имат нужда те в конкретния момент, така че да бъдат все по-успешни в работата си. В бюджета на ДГ №145 ежегодно се планират средства за квалификация на персонала и това е сигурна гаранция, че обученията ще могат да бъдат проведени. 
5.1 Педагогическо портфолио 
Постигнатите компетентности от професионалния профил всеки педагогически специалист отразява в професионалното си портфолио. В него се включват материали, които доказват активното участие в реализиране на политиката на детската градина, постигнатите резултати с децата, професионалните изяви - лични и на децата, с които се работи, професионалното усъвършенстване и кариерното израстване. Ролята на персоналното портфолио е да се подпомогне самооценяването на педагогическия специалист, както и в процеса на атестиране по-обективно да бъде оценено съответствието на дейността му с професионалния профил, с резултатите, постигнати от него и от децата, с които работи. 
5.2 Актуализиране на критериите за подбор на новопостъпващи служители. 
           Педагогически персонал: 
1. Правоспособност и ниво на квалификация; 
2. Педагогически опит;
3. Професионална характеристика от предишен работодател; 
4. Работа по време на срока на изпитване; 
5. Мнението на педагогическия екип. 
            Непедагогически персонал:
1. Минимална степен на образование – средно; 
2. Добра езикова култура; 
3. Умение и желание за общуване с деца; 
4. Наличие на добри обноски на поведение; 
5. Работа по време на изпитателния срок; 
6. Мнение на екипа. 
5.3 Форми на външна работа за повишаване професионализма на служителите: 
· Тематични курсове, организирани от Департамента за информация и усъвършенстване
на учителите, както и от различни други образователни институции, специализирани в повишаването квалификацията на учителите и др. 
· Курсове за помощно-обслужващия персонал по въпросите на храненето, хигиената, 
културата на поведение и др. 
5.4 Самообразование и прилагане на научни изследвания в педагогическата дейност на учителите 
Учителят може да осигури пълноценно формиране на детската личност само, ако се стреми постоянно да повишава своята компетентност и качеството на педагогическия си труд, както в различни организационни форми, така и самостоятелно. Затова особено важно е стимулирането на педагогическия персонал към постоянна работа по самоусъвършенстване и повишаване на личната квалификация и професионализъм.
 Прилагането на Националната програма за “Диференцирано заплащане” е важен фактор за повишаване качеството на работа на педагозите в детското заведение. Ще продължи търсенето и прилагането и на други възможности на финансово стимулиране в рамките на бюджета, с който ДГ №145 разполага ежегодно, за да се мотивират всички служители за по-ефективно изпълнение на трудовите им задължения. 
 6. Взаимодействия с родителите
 Мотото, което ще определя същността на отношенията между нас и семействата през следващия период е: 
Поддържане на нов тип взаимоотношения между семейството и детската градина, изградени върху основата на взаимно доверие, разбиране, взаимно уважение, непрекъснат диалог за практическо реализиране на общите възпитателни цели. 
Тясното взаимодействие между семейството и ДГ №145 ще даде възможност за повишаване конкурентноспособността на заведението. Това взаимодействие ще се изразява в: 
1. Проучване желанията и мненията на родителите; 
2. Поддържане на родителски кътове с информация за работата в групата и индивидуалните постижения на всяко дете; 
3. Поддържане на информационен уеб сайт на ДГ № 145 „Българка“.
4. Осигуряване на постоянен достъп до работата на групата, и при желание – включване в съвместни дейности; 
5. Лични разговори с родителите за проучване възможности за спонсорство от различен характер; 
6. Срещи с лекари, психолози и специалисти в различни области за отговори на въпроси, поставени от родители; 
7. Повишаване на родителската активност чрез участие в дейностите, осъществявани в детското заведение; 
8. Съвместна работа с “Родителското настоятелство”; 
            9. Създаване на Училище за родители. 

7. Външни връзки 
7.1. С училищата в района: 
1. Взаимно ползване на материалната база за спортни и културни изяви;
2. Осъществяване срещи на родители с начални учители за обмяна на информация; 
3. Евентуално насочване на децата в профилираните паралелки в зависимост от 
 заложбите им. 
7.2. Връзки с фондации, агенции, неправителствени организации и други институции с цел търсене на възможности за изяви на деца със заложби в различните видове изкуства, или осигуряване на средства и начини за понататъшното развитие на открит талант или заложба. 
            7.3. Сътрудничество и взаимопомощ с общинските и държавни институции.

 

                                 VI. ОЧАКВАНИ РЕЗУЛТАТИ 

            Реализирането на целите на настоящата стратегия предполага използването на всеобхватен и систематичен подход. От особено важно значение е търсенето на връзката между реализираните дейности и проекти и постигането на поставените цели. При необходимост е допустимо актуализиране на целите, с оглед оптимизиране работата на детската градина, като е важно в такава ситуация да се спазват законовите изисквания за утвърждаване на стратегиата на детската градина. 
            Реализирането на поставените цели в настоящата петгодишна стратегия за развитието на ДГ №145 „Българка“ се очаква да доведе до: 
            1. Развитие и обогатяване на материалната и дидактичната база на детската градина; 
            2. Постигане на високо творческо развитие и мотивация за работа на служителите чрез използване на нови педагогически технологии на взаимодействие и приложение на педагогическото майсторство и енергия в реална форма; 
            3. Създаване на емоционален комфорт и подходящ микроклимат в групите и в ДГ №145 като цяло, което да допринесе за активното социално-личностно развитие и израстване на децата; 
            4. Поддържане на постоянен стремеж за усъвършенстване на учебновъзпитателната работа за успешно покриване на ДОИ от децата от всички възрастови групи. 
            5. Гарантиране на пълноценна готовност на децата за училище и създаване на условия за бързата им и успешна интеграция в новата социална „роля” - ученик; 
            6. Чрез осъществяване на постоянна информираност и сътрудничество с родителите да се засилят обединяващите и позитивно насочените функции на партнирането, да се постигне създаване на общност – деца, учители, родители, чрез ползотворното взаимодействие на която да бъдат постигнати целите, поставени в настоящата стратегия 
            7. Утвърждаване многоликия образ на работата в предучилищната система.

                                                     ЗАКЛЮЧЕНИЕ 

           Стратегията за развитие на ДГ 145 "Българка" е базисен документ за всички документи, които ще се издават за регламентиране функционирането на детската градина през целия период 2024 – 2028 година /пет учебни години/. Следователно настоящата стратегия определя общите насоки за развитие като акцентира върху видовете мероприятия, които ще се развиват в перспектива, съобразно наличния потенциал и конкурентните позиции. Стратегията създава условия за съгласуване и координиране на действията, свързани с разнообразните дейности, провеждани в детската градина, като концентрира вниманието върху фундаменталните, базовите приоритети, иновации и т.н. 
             Тази стратегия за развитието на ДГ е отворена система. Тя подлежи на промени, ревизиране и актуализиране, както в обществено-икономически и социален, така и в научен аспект. Но тези промени няма да променят радикално основните идеи и началния замисъл, вложен в нея.
         Стратегията за развитието на детската градина се актуализира в следните случаи:
1. в края на двегодишния период от приемането й и след приключване на визирания 5-годишен период;
2. началото на всяка учебна година, след анализ на постигнатото до момента и дифиренциране на възникнали затруднения и нововъведения в образователната система; 
3. при настъпили промени в организацията на дейността на детската градина;
4. при промяна на нормативната база в образованието, отнасящи се до предучилищното образование.
Стратегическите цели и приоритети се контретизират и детайлизират в Двегодишен план за действие и финансиране и всяка година чрез  Годишен план за дейността на детската градина, с посочени конкретни отговорници и срокове за изпълнение. Задачите за постигане на стратегическите и специфичните ца институцията цери се планират в стратегията по години, като резултатите се отчита в края на всяка учебна година.
Анализите за изпълнението на стратегията се приемат с решение на педагогическия съвет.

Приложения: 
1. Програмна система на детската градина, утвърдена със заповед 23/21.09.26
2. [bookmark: _GoBack]План за действие и финансиране, част от Стратегията

ДИРЕКТОР: ........................................
(подпис и печат)
 Десислава Спасова 
(име и фамилия на директора)

